21. 3. 91 De Europæiske Fællesskabers Tidende Nr. L 75/1 (Retsakter hvis offentliggørelse er obligatorisk) RÅDETS FORORDNING (EØF) Nr. 664/91 af 18. marts 1991 om gennemførelse af afgørelse nr. 1/90 truffet af Den Blandede Kommission FØF-EFTA »Fælles Forsendelse« om ændring af tillæg I og II til konventionen af 20. maj 1987 om den fælles forsendelsesprocedure RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 113, under henvisning til forslag fra. Kommissionen, og ud fra følgende betragtninger : I henhold til artikel 15, stk. 3, litra a), i konventionen mellem Det Europæiske Økonomiske Fællesskab, Repu- blikken Østrig, Republikken Finland, Republikken Island, Kongeriget Norge, Kongeriget Sverige og Schweiz om en fælles forsendelsesprocedure () har Den Blandede Kommission, der er nedsat i medfør af denne konvention, beføjelse til at træffe afgørelse om ændringer i tillæggene til nævnte konvention ; Den Blandede Kommission har truffet afgørelse om at ændre tillæg I og II til den pågældende konvention for at tage hensyn til de ændringer, der for nylig er foretaget i bestemmelserne om fællesskabsforsendelse, og som har følgende virkning: — ophævelse af forpligtelsen til at aflevere en grænse- overgangsattest ved Fællesskabets indre grænser — præcisering af jernbanernes ansvar ved kombineret jernbane- og landevejstransport — forenkling af dokumentationen for varernes karakter af fællesskabsvarer ved anvendelse af handelsdoku- menter ; disse ændringer er foretaget ved Den Blandede Kommis- sions afgørelse nr. 1/90 ; det er nødvendigt at iværksætte denne afgørelse i Fællesskabet — UDSTEDT FØLGENDE FORORDNING : Artikel 1 Afgørelse nr. 1/90 truffet af Den Blandede Kommission EØF-EFTA »Fælles Forsendelse« af 13. december 1990 om ændring af tillæg I og II til konventionen af 20. maj 1987 om en fælles forsendelsesprocedure finder anven- delse i Fællesskabet. Teksten til afgørelsen er knyttet til denne forordning. Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 18. marts 1991. () EFT nr. L. 226 af 13. 8. 1987, s. 2. På Rådets vegne J.-C. JUNCKER Formand